उपायुक्त से लंबित वेतन भुगतान होली से पहले करने की मांग की
झारखंडराज्य दफादार चौकीदार संघ की ओर से नौ सूत्री मांगों के समर्थन में सोमवार को समहरणालय के समक्ष एक दिवसीय धरना प्रदर्शन किया गया। कार्यक्रम की अध्यक्षता निजेन कुमार भोक्ता ने किया। मौके पर राज्य संयोजक कृष्ण दयाल सिंह ने कहा कि झारखंड सरकार चौकीदार दफादारों के साथ अन्याय कर रही है।
कहा कि पांच-छह वर्षों से सरकारी सेवा में कार्यरत चौकीदारों को सेवा से विमुक्त करके घोर अन्याय किया है। कहा कि जब तक सेवा विमुक्त चौकीदारों को पुन: सेवा में योगदान नहीं कर लेते और झारखंड चौकीदार संवर्ग नियमावली 2015 में संशोधन करके 01 जनवरी 1990 के पूर्व और बाद में चौकीदार दफादार सरकार घटवार और दिगवारों के आश्रितों की नियुक्ति पूर्व नियुक्ति प्रक्रिया के अनुसार नहीं हो जाती है तब तक हमारा आंदोलन जारी रहेगा। सिंह ने कहा कि फतेहपुर अंचल के चौकीदार सरदारों को छह माह से वेतन नहीं मिलना जिला प्रशासन की लापरवाही है। वेतन के अभाव में चौकीदारों को काफी परेशानी का सामना करना पड़ रहा है। उन्होंने उपायुक्त से मांग किया कि चौकीदारों को वेतन का भुगतान होली से पूर्व किया जाए। उन्होंने कहा कि झारखंड सरकार के गृह विभाग ने सभी उपायुक्त एवं एसपी को पत्र भेज कर आदेश दिया है कि चौकीदारों और सरदारों को सराकर के निर्देशानुसार ही ड्यूटी करवाया जाय। कहा कि बैंक ड्यूटी, कैदी स्कॉट, रोड गश्ती कराने पर रोक लगा दी गई है। जिसमें प्राथमिकता दी जाए।
मौके पर उपस्थित चौकीदार सरदार
हरिपदमिर्धा, नितेन राय, मानिक मिर्धा, सालिग्राम मुची, जियाराम महतो, राजाधर मिर्धा, परिमल महतो, मंगल राय, पूरण पहाड़िया, अनिल मिर्धा, सुनिता पुजहरणि, तपन सिंह, बिंदेश्वरी पुजहरणि, मिंटू मंडल, निजेन कुमार शामिल थे।
क्या है मांगें
सेवाविमुक्त चौकीदार को पुन: सेवा में योगदान कराने, सेवानिवृत चौकीदार के आश्रितों को नियुक्ति पूर्व प्रक्रिया के अनुसार देने, माह के प्रथम सप्ताह में वेतन का भुगतान करने, नियमानुसार ड्यूटी पर चौकीदार सरदारों को लगाने, एसीपी/एमएसीपी का लाभ देने, वर्दी के लिए नगद भुगतान करने, जिला स्तर पर एक दिवसीय कार्यशाला का अयोजन करने, जिला कार्यालय के लिए जमीन आवंटन करने सहित अन्य मांगें शामिल है।
नौ सूत्री मांगों को लेकर दफादार-चौकीदार संघ ने समाहरणालय के समक्ष दिया धरना
hin_Deva hin_Deva hin_Deva hin_Deva mai_Deva hin_Deva hin_Deva hin_Deva